2023.2.20.
HU
Az Európai Unió Hivatalos Lapja
C 63/17
Az alapeljárás felei Felperes: Eg Vacation Rentals Ireland Limited Alperes: Autorità per le Garanzie nelle Comunicazioni
Az előzetes döntéshozatalra előterjesztett kérdések 1) Ellentétes-e az uniós joggal a 2020. december 30-i 178. sz. törvény 1. cikkének 515., 516. és 517. bekezdésében foglaltakhoz hasonló nemzeti rendelkezések alkalmazása, amelyek a más európai országban letelepedett, de Olaszországban működő gazdasági szereplőkre adminisztratív és pénzügyi többletterhet – például külön nyilvántartásba való bejegyzésre és gazdasági hozzájárulásra vonatkozó kötelezettséget – rónak; és különösen: sérti-e ez a nemzeti rendelkezés az elektronikus kereskedelemről szóló irányelv (2000.
június 8-i 2000/31/EK európai parlamenti és tanácsi irányelv (1)) 3. cikkét, amely szerint az információs társadalommal összefüggő szolgáltatások nyújtója a letelepedése szerinti tagállam jogának hatálya alá tartozik?
2) Ellentétes-e az uniós joggal a 2020. december 30-i 178. sz. törvény 1. cikkének 515., 516. és 517. bekezdésében foglaltakhoz hasonló nemzeti rendelkezések alkalmazása, amelyek a más európai országban letelepedett gazdasági szereplőkre adminisztratív és pénzügyi többletterhet rónak; és különösen: ellentétes-e a szolgáltatásnyújtás szabadságának az [EUMSZ] 56. cikkben foglalt elvével, valamint a 2006/123/EK (2) és a 2000/31/EK irányelvekből levezethető hasonló elvekkel az olyan nemzeti intézkedés, amely az Olaszországban működő, de ott nem letelepedett közvetítők részére a nyilvántartásba történő bejegyzés kötelezettségét írja elő, amely a származási országban ugyanazon tevékenység folytatása esetén előírtakhoz képest többletterhet ró?
3) Az uniós jog és különösen az (EU) 2015/1535 irányelv (3) arra kötelezte-e az olasz államot, hogy értesítse a Bizottságot az online közvetítő szolgáltatók és az onlinekeresőprogram-szolgáltatók részére előírt, a ROC-ba történő bejegyzésre vonatkozó kötelezettség bevezetéséről, és különösen úgy kell-e értelmezni a 2000/31 irányelv 3. cikke (4) bekezdése b) pontjának második franciabekezdését, hogy az Olaszországtól eltérő tagállamban letelepedett magánszemély vitathatja az olasz jogalkotó által (a 2000. december 30-i 178. sz. törvény 1. cikkének 515., 516. és 517. bekezdésében) elfogadott intézkedések vele szembeni alkalmazását, amelyek alkalmasak az információs társadalom szolgáltatásai szabad mozgásának korlátozására, ha ezeket az intézkedéseket nem az említett rendelkezésnek megfelelően jelentették be?
4) Ellentétes-e az (EU) 2019/1150 rendelettel (4) és különösen annak 15. cikkével, valamint az arányosság elvével azon tagállami szabályozás vagy valamely független nemzeti hatóság által elfogadott azon intézkedés, amely a tagállamban működő online közvetítő szolgáltatókat a hírközlési szolgáltatók nyilvántartásába (ROC) történő bejegyzésre kötelezi, amelyhez számos formai és eljárási jellegű kötelezettség, hozzájárulási kötelezettség és a meghatározott összeget meghaladó nyereség elérésének tilalma társul?
(1) (2) (3) (4)
A belső piacon az információs társadalommal összefüggő szolgáltatások, különösen az elektronikus kereskedelem egyes jogi vonatkozásairól szóló, 2000. június 8-i 2000/31/EK európai parlamenti és tanácsi irányelv (HL 2000.
L 178., 1. o.; magyar nyelvű különkiadás 13. fejezet, 25. kötet, 399. o.).
A belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv (HL 2006.
L 376., 36. o.; helyesbítés: HL 2014.
L 287., 33. o.).
A műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv (HL 2015.
L 241., 1. o.).
Az online közvetítő szolgáltatások üzleti felhasználói tekintetében alkalmazandó tisztességes és átlátható feltételek előmozdításáról szóló, 2019. június 20-i (EU) 2019/1150 rendelet (HL 2019.
L 186., 57. o.).
A Tribunale Amministrativo Regionale per il Lazio (Olaszország) által 2022. október 21-én benyújtott előzetes döntéshozatal iránti kérelem –– Amazon Services Europe Sàrl kontra Autorità per le Garanzie nelle Comunicazioni (C-667/22. sz. ügy) (2023/C 63/23) Az eljárás nyelve: olasz A kérdést előterjesztő bíróság Tribunale Amministrativo Regionale per il Lazio